Document ID: /roh_data/filtered/fineweb-2-filterrobots_roh.jsonl.gz/15303

Sco che l'investider Remo Stoffel ha ditg a la Südostschweiz, saja el sa cunvegnì cun la vischnanca ch'el vegnia a sa participar als custs, tut segund ils custs.
Il project vegn realisà da SAM architects e partenaris SA da Turitg. Els han gudagnà la fin da l'onn 2016 cun il project «Follow me» la concurrenza per la realisaziun da questa nova halla polivalenta.
Finanziaziun è reglada
Ils custs totals èn calculads cun circa 14,5 milliuns francs. Stoffel vegn a surpigliar stgars in terz. Cun la vendita da l'hotel Therme per 7,7 milliuns e la participaziun da Remo Stoffel è la vischnanca abla da pajar il project, malgrà ch’il chantun na dat nagins daners.
Per 14,5 milliuns survegnan ils da Val dapli che mo ina halla polivalenta. Quasi in milliun vegn investì en la nova pratica dal medi che vegn integrada en quest bajetg. En pli datti stanzas da fitness e fisioterapia, e per las uniuns datti stanzas da sedutas e la halla sezza.
Finalmain va en vigur in giavisch ch’ils da Val han dapi 30 onns.
RR novitads 07:00